उल्लेखनीय है कि सौरभ भारद्वाज ने दिल्ली विधानसभा में ईवीएम जैसी मशीन पर टेंपरिंग का लाइव डेमो दिखाया था. हालांकि चुनाव आयोग ने इसे सिरे से खारिज कर दिया था. NDTV इंडिया से बात करते हुए आप विधायक सौरभ भारद्वाज ने कहा था कि अगर वह या उनकी पार्टी चुनाव आयोग में EVM टेम्परिंग साबित नहीं कर पाई तो उनको हर सज़ा मंज़ूर है. उन्होंने कहा कि मैंने ईवीएम जैसी मशीन को हैक करके दिखाया था. हमारी टीम को गिरफ्तारी का डर था इसलिए हमने विधानसभा में डेमो दिया. अगर हम गिरफ्तार हो जाते तो हम जनता को ईवीएम को हैक करके दिखाने का मौका खो देते. सौरभ भारद्वाज ने कहा कि हम चुनाव आयोग के सामने EVM हैक करके दिखा देंगे. अगर चुनाव आयोग के सामने हैक नहीं कर पाए तो जो सज़ा चुनाव आयोग देगा मंजूर होगी.